cometadata/datacite-titles-descriptions-related-identifiers huggingface dataset:
DOI: 10.14457/tu.the.2023.1025
title: แผนธุรกิจแพลตฟอร์มสำหรับเช่ายืมและขายเสื้อผ้า "ReLoved"

description: สืบเนื่องจากสภาวะเศรษฐกิจในปัจจุบันที่มีการชะลอตัว ซึ่งเกิดจากหลายปัจจัยทางเศรษฐกิจ เช่น การปรับตัวสูงขึ้นของอัตราเงินเฟ้อ อัตราดอกเบี้ยปรับตัวสูงขึ้น การเติบโตที่ชะลอตัวของประเทศขนาดใหญ่ และภาวะตึงตัวในระบบการเงิน และยังมีการเปลี่ยนแปลงของพฤติกรรมของผู้บริโภคที่ให้ความสาคัญในด้านความยั่งยืนและผลกระทบต่อสิ่งแวดล้อมที่เพิ่มมากขึ้นอย่างต่อเนื่องส่งผลให้การตัดสินใจเลือกซื้อสินค้าต่าง ๆ ต้องพิจารณาอย่างละเอียดถี่ถ้วนมากขึ้น โดยเฉพาะสินค้าที่มีโอกาสในการนามาใช้ซ้าได้ไม่บ่อยนัก หรือมีความต้องการใช้ในระยะเวลาสั้น ๆ ตามกระแสสังคมเท่านั้น เช่น เสื้อผ้าแฟชั่น หรือเสื้อผ้ากันหนาว เป็นต้น นอกจากนั้นแล้วเสื้อผ้าเหล่านั้นที่ได้มีการซื้อมาแล้วกลับไม่ได้มีการนาไปใช้ประโยชน์หรือนาไปสร้างรายได้ทางหนึ่งทางใดเลย จึงนับว่าเป็นการเสียโอกาสในทางเศรษฐศาสตร์เช่นกัน โดยในปัจจุบัน มีธุรกิจร้านปล่อยเช่าเสื้อผ้าอยู่หลายเจ้าในตลาด ซึ่งจะมีรูปแบบการดาเนินธุรกิจโดยการซื้อเสื้อผ้ามาเพื่อนามาปล่อยเช่าเป็นรูปแบบรายวันหรือรายเดือนผ่านหน้าร้านหรือช่องทางออนไลน์ เช่น Facebook หรือ เว็บไซต์ เป็นต้น อย่างไรก็ตามธุรกิจประเภทนี้มักมีข้อจากัดทางด้านต้นทุนและการทากาไรในระยะเวลาอันสั้น เนื่องจากความเสี่ยงจากพฤติกรรมของผู้บริโภคที่มักเปลี่ยนแปลงอยู่เสมอ จึงทาให้มีอัตราค่าบริการที่สูง และมีรายการสินค้าให้เลือกไม่มากนัก ซึ่งจะส่งผลให้สูญเสียโอกาสในการสร้างรายได้ไป เนื่องจากไม่สามารถตอบโจทย์กับลูกค้าบางกลุ่มได้ ผู้ศึกษาจึงเห็นโอกาสในการทาธุรกิจแพลตฟอร์มสาหรับการปล่อยเช่ายืมเสื้อผ้าออนไลน์ ReLoved จากการศึกษากลุ่มเป้าหมาย ซึ่งเป็นผู้ที่อาศัยอยู่ในกรุงเทพมหานคร มีรายได้ปานกลางอายุ 18-43 ปี มีโอกาสเดินทางท่องเที่ยวทั้งในและต่างประเทศ และเข้าร่วมงานอีเวนต์ต่าง ๆ เช่น งานแต่งงาน งานเลี้ยงสังสรรค์ เป็นกลุ่มที่มีโอกาสในการใช้บริการเช่ายืมเสื้อผ้าสูงที่สุด และจากการสัมภาษณ์ถึงปัญหาที่พบเจอจากประสบการณ์การเช่ายืมที่ผ่านมา คือ มีจานวนเสื้อผ้าให้เลือกน้อย อัตราค่าบริการสูง และใช้เวลานานในการค้นหาชุดที่ตนต้องการในด้านของกลยุทธ์การดาเนินงาน บริษัทตัดสินใจนาเสนอการให้บริการผ่านแพลตฟอร์มออนไลน์เท่านั้น เป็นแอปพลิเคชันบน IOS และ Android รวมทั้งเว็บไซต์เนื่องจากคานึงถึงพฤติกรรมของผู้บริโภคที่นิยมใช้บริการออนไลน์มากกว่า โดยมีการนาฟังก์ชัน Try on มาประยุกต์ใช้เพื่อเป็นการเพิ่มความไว้วางใจจากผู้ใช้บริการ โดยแบรนด์จะชูจุดเด่นในด้านราคาค่าบริการที่ถูกกว่าคู่แข่งรายการสินค้ามากกว่า และเป็นส่วนหนึ่งที่ช่วยดูแลรักษาสิ่งแวดล้อมสาหรับกลยุทธ์ด้านการเงิน ผู้ศึกษาได้เลือกใช้การรวบรวมทุนจานวน 6,000,000 บาท จากผู้ถือหุ้นจานวน 2 ราย โดยมีต้นทุนทางการเงินถัวเฉลี่ย (WACC) เท่ากับร้อยละ 10.64 ต่อปี จากการประเมินผลตอบแทนการลงทุนในระยะเวลา 5 ปี ด้วยเครื่องมือทางการเงินต่าง ๆ พบว่า โครงการนี้มูลค่าปัจจุบันสุทธิ (NPV) ของโครงการ เท่ากับ 16,244,076 บาท มีอัตราผลตอบแทนภายใน (IRR) อยู่ที่ร้อยละ 54 ต่อปี และมีระยะเวลาคืนทุน (Payback Period) อยู่ที่ 2 ปี 1 เดือน ซึ่งต่ากว่าระยะเวลาการคืนทุนเป้าหมายซึ่งคือ 3 ปี จึงสรุปได้ว่าเป็นโครงการที่สามารถสร้างความมั่งคั่งให้แก่ นักลงทุนได้ และมีโอกาสเติบโตได้ในอนาคต
DOI: 10.14457/tu.the.2023.1026
title: แผนธุรกิจนำเข้า-จำหน่ายอุปกรณ์และเครื่องชงกาแฟ

description: จากสถานการณ์ในช่วงระยะเวลา 2-3 ปีที่ผ่านมา อุตสาหกรรมเครื่องดื่มได้รับผลกระทบจากสถานการณ์ COVID-19 สภาพอากาศที่มีการเปลี่ยนแปลงอย่างรุนแรง รวมไปถึงอัตราเงินเฟ้อสูง ซึ่งได้รับผลกระทบมาจากวิกฤตสงครามรัสเซีย-ยูเครนและสงครามทางการค้าระหว่างประเทศ ในปัจจุบันสถานการณ์เหล่านั้นเริ่มผ่อนคลายไปในทางที่ดีขึ้น รวมไปถึงอัตราการบริโภคกาแฟและอัตราการเปิดร้านอาหารและเครื่องดื่มที่เพิ่มสูงขึ้น ผู้ศึกษาจึงเล็งเห็นโอกาสในการทำธุรกิจนำเข้า-จัดจำหน่ายอุปกรณ์และเครื่องชงกาแฟภายใต้แบรนด์ WPM (Welhome ProfessionalMachine) โดยจะนำเสนอสินค้าที่ผู้บริโภคสามารถเข้าถึงได้ในราคาที่ถูก ผลการวิจัยทางการตลาดพบว่า มีลูกค้ากลุ่มเป้าหมาย 2 กลุ่ม คือกลุ่มลูกค้าที่เป็นผู้ประกอบการร้านกาแฟ และกลุ่มที่เป็นตัวแทนจำหน่ายเครื่องชงกาแฟ ที่มีรายได้ต่ำไปจนถึงปานกลาง โดยมีพฤติกรรมการตัดสินใจซื้อจากปัจจัยด้านราคาเป็นสำคัญ กลยุทธ์ทางการตลาดจะเน้นการสร้างการรับรู้ผ่านช่องทางออนไลน์ ผู้มีอิทธิพลหรือผู้ที่มีความรู้ความเชี่ยวชาญด้านการชงกาแฟ และช่องทางออฟไลน์ผ่านงานแสดงสินค้าที่เกี่ยวข้องกับอาหารและเครื่องดื่ม ทั้งนี้ยังคงให้ความสำคัญกับการสร้างความจงรักภักดีต่อแบรนด์สินค้า เพื่อให้เกิดการซื้อซ้ำและบอกต่อบริษัท WPM Thailand จะเปิดสำนักงานขายอยู่ในโครงการ The One Bangna ที่มีค่าเช่าไม่สูง การคมนาคมขนส่งสะดวกสบาย สามารถรองรับลูกค้าที่ต้องการดูผลิตภัณฑ์ตัวจริงก่อนการตัดสินใจซื้อ เนื่องจากไม่ไกลจากใจกลางกรุงเทพฯ ส่วนกลยุทธ์ด้านพนักงาน WPM Thailand จะจ้างพนักงานจำนวนจำกัด แต่จะให้ความสำคัญกับการพัฒนาศักยภาพของพนักงานในด้านประสิทธิภาพของการให้บริการกลยุทธ์ด้านการเงิน WPM Thailand เลือกใช้แหล่งเงินทุนจากส่วนของเจ้าของทั้งหมด โดยมีการประมาณการต้นทุนเงินลงทุนเฉลี่ย (WACC) อยู่ที่ร้อยละ 8.47 ซึ่งจากการประมาณ การทางการเงินพบว่า ผลประเมินมูลค่าปัจจุบันสุทธิ (NPV) ของโครงการอยู่ที่ 6,063,279 บาท อัตราผลตอบแทนที่ได้จากการลงทุน (IRR) อยู่ที่ร้อยละ 63 นอกจากนั้นระยะเวลาคืนทุนอยู่ที่ 1 ปี 6 เดือน 14 วัน ซึ่งจะคืนทุนเร็วกว่าเป้าหมายที่ตั้งเอาไว้ไม่เกิน 2 ปี แสดงให้เห็นว่าโครงการนี้มีความคุ้มค่าสำหรับการลงทุน
DOI: 10.14457/tu.the.2023.1027
title: Molecular and biochemical characterization of a novel Fasciola gigantica retinoid X receptor

description: Fascioliasis is a parasitic infection in animals and humans caused by the parasitic flatworm genus Fasciola, which has two major species, F. hepatica and F. gigantica. The major controversial issue on this disease is drug resistance, which is increasingly reported worldwide. Hence, the discovery of a novel drug as well as drug targets is crucially required. Therefore, this study aims to characterize the novel drug target in the adult F. gigantica. In the beginning, we hypothesized that the parasite might interact with some host molecules when it lives inside the liver parenchyma or bile ducts, specifically hormones and hormone-like molecules, through the specific receptors, primarily nuclear receptors (NRs), which are recognized as a major drug target in various diseases. The retinoid X receptor (RXR) is a member of subfamily 2 NRs that plays multitudinous roles in organisms by forming homodimers or heterodimers with other NRs. We obtained the full-length amino acid sequences of F. gigantica retinoid X receptor-alpha (FgRXRα-A) from the transcriptome of F. gigantica that existed in the NCBI database. The FgRXRα-A were computationally predicted for the basic properties, multiple aligned, evolutionary analyzed, and generated of 2D and 3D models. Moreover, FgRXRα-A was molecular cloned and expressed as a recombinant protein (rFgRXRα-A), then used for immunization for specific polyclonal antibodies. The native FgRXRα-A was detected in the parasite extracts and tissues, and the function was investigated by in vitro binding assay. The results demonstrated the conservation of FgRXRα-A to the other RXRs, especially RXRs from the trematodes. Interestingly, the native FgRXRα-A could be detected in the testes of the parasite, where the sex hormones are accumulated. Moreover, the binding assay revealed the interaction of 9-cis retinoic acid and FgRXRα-A, suggesting the function of FgRXRα-A. Our findings suggested that FgRXRα-A will be involved with the sexual reproduction of the parasite by forming heterodimers with other NRs, and it could be the potential target for further drug development of fascioliasis.
DOI: 10.14457/tu.the.2022.1616
title: การศึกษาบริบทและเงื่อนไขเพื่อสนับสนุนการจัดการเรียนรู้ในระบบออนไลน์ของครูโรงเรียนสาธิตแห่งมหาวิทยาลัยธรรมศาสตร์

description: งานวิจัย มีวัตถุประสงค์ ในการศึกษาบริบทและเงื่อนไขเพื่อสนับสนุนการจัดการเรียนรู้ในระบบออนไลน์ของครูโรงเรียนสาธิตแห่งมหาวิทยาลัยธรรมศาสตร์ โดยบริบทและเงื่อนไขในงานวิจัยนี้ คือ กระบวนการปรับตัวและเตรียมการสอน ประสบการณ์และแนวทางในการจัดการเรียนรู้ รวมไปถึงอุปสรรคหรือประโยชน์ในการจัดการเรียนรู้ในระบบออนไลน์ของครูโรงเรียนสาธิตแห่งมหาวิทยาลัยธรรมศาสตร์ ในช่วงการแพร่ระบาดของโรค COVID-19 ที่ทางโรงเรียนได้มีการจัดการเรียนรู้ในระบบออนไลน์ 100% ในปีการศึกษา 2/2563 และ 1/2564 โดยใช้กระบวนการสัมภาษณ์แบบกลุ่ม มีวิธีการเลือกแบบเจาะจง จากตัวแทนของครู 5 กลุ่มประสบการณ์การเรียนรู้ โดยครูจะต้องจัดการเรียนรู้ในระบบออนไลน์อย่างน้อยสัปดาห์ละ 2 ครั้ง จากการสัมภาษณ์ครูผู้ร่วมการวิจัยทำให้ผู้วิจัยค้นพบว่าการจัดการเรียนรู้ในระบบออนไลน์ทำให้ครูผู้จัดการเรียนรู้เกิดการปรับรูปแบบและวิธีการจัดการเรียนรู้ รวมไปถึงการปรับระยะเวลาในการเรียนรู้ให้สั้นและกระชับขึ้นจากปกติที่นักเรียนมาเรียนที่โรงเรียน จะใช้เวลาในแต่ละคาบ 90 นาที เมื่อมาเรียนรู้ในระบบออนไลน์จะใช้เวลาเพียง 30-40 นาทีในการส่งต่อเนื้อหาให้นักเรียนจากนั้นครูจะให้นักเรียนได้มีโอกาสทำงานร่วมกันผ่านช่องทางออนไลน์ โดยใช้เครื่องมือและโปรแกรมต่าง ๆ มาช่วย รวมไปถึงการแสวงหาคำตอบด้วยตนเอง เนื่องจากทางโรงเรียนสาธิตแห่งมหาวิทยาลัยธรรมศาสตร์ยังมีความมุ่งมั่นที่จะให้นักเรียนได้รับความรู้และเป็นไปตามที่ทางโรงเรียนคาดหวังให้เกิดกระบวนการ Active Learning กับนักเรียนให้ได้มากที่สุด รวมไปถึงการมีส่วนร่วมในการช่วยกันของนิเวศการเรียนรู้ของโรงเรียนสาธิตแห่งมหาวิทยาลัยธรรมศาสตร์ ซึ่งประกอบไปด้วย ครู นักเรียน ผู้ปกครอง และชุมชน ถึงแม้ว่าจะเป็นช่วงของการจัดการเรียนรู้ในระบบออนไลน์ก็ตาม การวิจัยนี้ จะช่วยให้ครูผู้จัดการเรียนรู้ในระบบออนไลน์ทุกท่านได้มีโอกาสเรียนรู้ และหาวิธีการในการจัดการเรียนรู้ของตนเองที่เหมาะสมกับบริบทและเงื่อนไขต่าง ๆ ได้
DOI: 10.14457/tu.the.2022.1617
title: การศึกษาการมีส่วนร่วมของผู้ปกครองในการส่งเสริมการเรียนรู้ในประเทศไทย

description: การศึกษาการมีส่วนร่วมของผู้ปกครองในการส่งเสริมการเรียนรู้ในประเทศไทยครั้งนี้ มีวัตถุประสงค์เพื่อศึกษารูปแบบและเพื่อสังเคราะห์ทิศทางความเปลี่ยนแปลงเรื่องการมีส่วนร่วมของผู้ปกครองในการส่งเสริมการเรียนรู้ในประเทศไทย โดยศึกษาและสังเคราะห์ข้อมูลจากบทความวิจัยบนฐานข้อมูลออนไลน์ของศูนย์ดัชนีการอ้างอิงวารสารไทย (TCI) ระหว่างปี พ.ศ. 2542 - 2560ผลการวิจัยพบว่า รูปแบบการมีส่วนร่วมของผู้ปกครองแบ่งได้เป็น 2 รูปแบบ คือ 1.การแบ่งการมีส่วนร่วมของผู้ปกครองเป็นรายด้าน 4 ด้าน ได้แก่ 1) ด้านการบริหารวิชาการ 2) ด้านการบริหารงบประมาณ 3) ด้านการบริหารบุคคล และ 4) ด้านการบริหารทั่วไป และ 2.การแบ่งการมีส่วนร่วมของผู้ปกครองเป็นลำดับขั้นตอนในการเข้าร่วม 6 ขั้นตอน ได้แก่ 1) ขั้นการวางแผน 2) ขั้นการตัดสินใจ 3) ขั้นการดำเนินการ 4) ขั้นการระดมทรัพยากร 5) ขั้นการรับผลประโยชน์ และ 6) ขั้นการติดตามประเมินผล ในขณะที่ทิศทางความเปลี่ยนแปลงเรื่องการมีส่วนร่วมของผู้ปกครองในการส่งเสริมการเรียนรู้ในประเทศไทยตั้งแต่ปี พ.ศ. 2542 เป็นต้นมา ไม่มีการเปลี่ยนแปลงอย่างมีนัยยะสำคัญในรูปแบบการมีส่วนร่วม พบเพียงการเพิ่มขึ้นของจำนวนบทความที่พบมากขึ้นช่วงหลังปี พ.ศ. 2557 เนื่องจากสามารถสืบค้นฐานข้อมูลได้กว้างขึ้น โดยสามารถสืบค้นคำสำคัญได้จากบทคัดย่อร่วมด้วยได้ ผลการวิจัยในครั้งนี้จะช่วยให้โรงเรียนหรือหน่วยงานด้านการศึกษามีแนวทางเพิ่มเติมในการสร้างนโยบายส่งเสริมให้ผู้ปกครองได้เข้ามามีส่วนร่วมสนับสนุนการเรียนรู้และพัฒนาผู้เรียนให้เติบโตอย่างเต็มศักยภาพต่อไป
DOI: 10.14457/tu.the.2022.1618
title: การสร้างอัตลักษณ์ครูมอนเทสซอรีเชิงวิชาชีพในประเทศไทย

description: ปัจจุบันประเทศไทยมีการนำแนวการสอนแบบมอนเทสซอรีมาใช้ โดยมีหลักการและวิธีการแตกต่างไปจากการศึกษากระแสหลัก โดยให้ความสำคัญที่การให้เด็กขับเคลื่อนการเรียนรู้ด้วยตนเองและการสนับสนุนการเติบโตของเด็กเป็นรายบุคคล เน้นการออกแบบการจัดเตรียมสิ่งแวดล้อม สื่อ และกระบวนการเรียนรู้บนฐานจิตวิทยาพัฒนาการของเด็กแต่ละช่วงวัย และแม้ว่าจะมีงานวิจัยศึกษาชีวิตและประสบการณ์ครู แต่ก็ยังขาดการศึกษาและงานวิจัยเกี่ยวกับประสบการณ์การเป็นครูมอนเทสซอรีโดยเฉพาะการเป็นครูมอนเทสซอรีในประเทศไทย ว่าการครูมอนเทสซอรีเป็นอย่างไร งานวิจัยฉบับนี้ใช้ทฤษฎีการสร้างอัตลักษณ์ในการศึกษาประสบการณ์ของครู ผ่านเรื่องเล่าและการให้ความหมายของครูแต่ละคนในฐานะครูมอนเทสซอรีวิชาชีพ งานวิจัยนี้ศึกษาการสร้างอัตลักษณ์ครูมอนเทสซอรีเชิงวิชาชีพในประเทศไทยเพื่อทำความเข้าใจประสบการณ์ เส้นทางกว่าจะมาเป็นครูมอนเทสซอรีในประเทศไทยครูจะต้องพบเจออะไรบ้างในบริบทจริง และทำความเข้าใจจุดเปลี่ยนสำคัญต่าง ๆ ในเส้นทางการสร้างอัตลักษณ์ของครูมอนเทสซอรีในประเทศไทย งานวิจัยฉบับนี้เป็นงานวิจัยเชิงคุณภาพที่ใช้เรื่องเล่า (Narrative Inquiry) ของครูแต่ละคน แบบลงลึกเป็นรายกรณีศึกษา (Case Study) และเลือกกลุ่มเป้าหมายแบบเจาะจงเป็นครูมอนเทสซอรีระดับ 3-6 ปีที่ประสบการณ์มากกว่า 3 ปีในประเทศไทย งานวิจัยฉบับนี้เก็บข้อมูลผ่านการสัมภาษณ์ครูแบบลงลึก และวิเคราะห์ข้อมูลแบบ Thematic Analysis สรุปและตีความข้อมูลใช้วิธี Inductive Analysis แล้วนำนำมาตอบคำถามวิจัย จากการศึกษาพบว่าการอัตลักษณ์ของครูมอนเทสซอรีเชิงวิชาชีพในประเทศไทยนั้นสัมพันธ์อย่างลึกซึ้งกับปรัชญามอนเทสซอรีเรื่องการ “Follow the child” โดยครูมีความคาดหวังในตนเองให้ใจเย็นขึ้นและช้าลงเพื่อสนับสนุนเด็กตามจังหวะและเวลาของแต่ละคน สร้างอัตลักษณ์ “ความมุ่งมั่น อดทน” และสร้างอัตลักษณ์ที่มักคิดวิเคราะห์หาทางสนับสนุน พัฒนาการของเด็กรายบุคคลและพลังมวลรวมของห้อง สะท้อนผ่านวงเสวนาที่มักแบ่งปันและอภิปรายวิเคราะห์พัฒนาการของเด็กและหาทางสนับสนุนร่วมกันในทีมอยู่เสมอ จากการวิจัยพบว่าครูมอนเทสซอรีประกอบสร้างอัตลักษณ์เฉพาะตนซึ่งสะท้อนบริบทงานที่แตกต่างของแต่ละคนเช่น “ครูผู้ยอมพลีตน” “ครูผู้ถ่อมตนผู้เป็นต้นแบบครูทางจิตวิญญาณ” “ครูผู้ขยัน” “ครูผู้บริหารนักจัดสิ่งแวดล้อม” ครูมอนเทสซอรีเชิงวิชาชีพในประเทศไทยทุกคนยึดคุณค่าและรับกำลังใจในการทำงานจากพฤติกรรมความก้าวหน้าและหรือพัฒนาการมิติต่างๆของเด็ก จุดเปลี่ยนสำคัญจากเรื่องเล่าของครูทั้งสี่คนคือ “ปรับเปลี่ยนกระบวนทัศน์” ซึ่งนำไปสู่การเปลี่ยนแปลงอื่นๆ ทั้งการสังเกตเด็ก ท่าที การพูด การสอนและการทำงานกับผู้ปกครองอย่างเป็นอัตโนมัติ และพบว่าครูทุกคนนิยามว่าตนเป็นครูมอนเทสซอรีเมื่อสามารถเข้าใจเด็กรายบุคคลและสามารถเชื่อมงานหรือบทเรียนได้อย่างเหมาะสมกับความต้องการตามพัฒนาการโดยใช้เวลากว่าสองปี
DOI: 10.14457/tu.the.2022.1619
title: การศึกษาประสบการณ์ในการเรียนรู้ของนักกีฬาฟุตซอลเยาวชนสู่ระดับอาชีพ: กรณีศึกษา โรงเรียนราชวินิตบางเขน

description: การวิจัยนี้มีวัตถุประสงค์เพื่อศึกษาประสบการณ์การเรียนรู้และแบบแผนการฝึกซ้อมของการเป็นนักกีฬาฟุตซอลเยาวชนสู่ระดับอาชีพ ของนักเรียนโรงเรียนราชวินิตบางเขน ผ่านการวิจัยเชิงคุณภาพ (Qualitative Research) โดยการคัดเลือกผู้ให้ข้อมูลตามคุณสมบัติ ซึ่งมีจำนวน 8 คน คือเป็นนักกีฬาฟุตซอลสังกัดโรงเรียนราชวินิตบางเขน รุ่นอายุไม่เกิน 18 ปี ที่เล่นกีฬาฟุตซอลมาไม่ต่ำกว่า 5 ปี และมีผลงานอยู่ในระดับอาชีพ ผลการวิจัยพบว่า ประสบการณ์การเรียนรู้ของนักกีฬาฟุตซอลเยาวชนที่มีผลงานในระดับอาชีพเกิดจากการเรียนรู้ผ่านการปฏิบัติ (Action Learning) โดยสะสมประสบการณ์จากกระบวนการฝึกซ้อมตามแบบแผนและนำไปประยุกต์ใช้ในการแข่งขัน ซึ่งเป็นการเรียนรู้ที่ช่วยส่งเสริมให้นักกีฬาเกิดกระบวนการเรียนรู้ได้อย่างมีประสิทธิภาพ นอกจากนี้ ยังมีปัจจัยที่ส่งผลให้นักกีฬาประสบความสำเร็จในเส้นทางสายอาชีพได้อย่างมากคือ แรงจูงใจ ซึ่งเกิดจากความต้องการที่จะประสบความสำเร็จและการมีบุคคลต้นแบบที่ประสบความสำเร็จในอาชีพนักกีฬาเป็นเป็นแบบอย่าง กล่าวคือการจะบรรลุความสำเร็จได้ต้องใช้แบบแผนการฝึกซ้อมที่ผู้ฝึกสอนจัดเตรียมไว้ให้ทั้งด้านวิทยาศาสตร์การกีฬา วิชาการ และจิตวิทยาการกีฬา
DOI: 10.14457/tu.the.2022.1620
title: การสอนประเด็นความหลากหลายทางเพศของครูสุขศึกษาในโรงเรียนระดับมัธยมศึกษาในกรุงเทพมหานคร

description: งานวิจัยนี้มุ่งเน้นศึกษาการสอนประเด็นความหลากหลายทางเพศของครูสุขศึกษาในโรงเรียนระดับมัธยมศึกษาในกรุงเทพมหานคร โดยมีวัตถุประสงค์เพื่อศึกษาการสอนประเด็นความหลากหลายทางเพศ (หัวข้อที่สอน) และแนวทางการสอนประเด็นดังกล่าว (วิธีการที่ใช้ในการสอน) โดยใช้ระเบียบวิธีวิจัยเชิงคุณภาพ เก็บข้อมูลผ่านการสัมภาษณ์ครูสุขศึกษาที่มีประสบการณ์สอนดำรงตำแหน่งครูมาแล้ว 5 ปีขึ้นไป จำนวน 29 คน และผ่านการศึกษาหลักสูตรและแผนการสอน ผลการวิจัยพบว่า 1) หัวข้อการสอนเกี่ยวกับความหลากหลายทางเพศที่พบว่ามีสอนแพร่หลายมีอาทิเช่น ทำความเข้าใจในความแตกต่างระหว่างเพศ เพศสภาพ และเพศวิถี รวมทั้งความรุนแรงทางเพศ พฤติกรรมทางเพศ และความเท่าเทียมทางเพศ ในลักษณะที่หมายรวมถึงความหลากหลายทางเพศ ส่วนหัวข้ออย่างเช่น ความชอบและการแสดงออกทางเพศ ความภาคภูมิใจในเพศของตน เพศสัมพันธ์ที่ปลอดภัยและรับผิดชอบในกรณีคู่ที่เป็นเพศเดียวกัน สิทธิมนุษยชน สิทธิทางเพศ มีสอนน้อยกว่า 2) การเลือกหัวข้อที่สอนด้านความหลากหลายทางเพศขึ้นอยู่กับเนื้อหาการสอนตามหลักสูตรแกนกลางการศึกษา ขั้นพื้นฐาน และกรอบเนื้อหาเพศวิถีศึกษาที่สำนักงานคณะกรรมการการศึกษาขั้นพื้นฐาน (สพฐ.) ได้ออกให้ในปี พ.ศ. 2562 และเผยแพร่ผ่านเอกสารเสริมพิเศษที่ใช้ควบคู่กับหนังสือเรียนรายวิชาสุขศึกษา และในบางกรณี ครูที่มีความสนใจส่วนตัวในประเด็นนี้อาจจะสอนประเด็นที่เกี่ยวข้องมากเป็นพิเศษ 3) วิธีการสอนที่ครูหลายคนใช้ในการสอนหัวข้อความหลากหลายทางเพศประกอบด้วยอภิปรายกลุ่ม สาธิตและฝึกปฏิบัติจริง ฝึกการวิเคราะห์ เปิดคลิปวีดีโอ การโต้วาที และนำเสนอข่าวสถานการณ์ปัจจุบัน ขึ้นอยู่กับการออกแบบการสอนให้เข้ากับเนื้อหาแต่ละระดับชั้นที่สอน โดยครูที่ผ่านการอบรมแกนนำเพศวิถีศึกษาสามารถออกแบบการเรียนรู้เป็นรูปธรรมมากขึ้น 4) ปัญหาอุปสรรคสำคัญที่พบในการสอนได้แก่ ครูหลายคนอาจจะสอนประเด็นความหลากหลายทางเพศอย่างไม่ครอบคลุมประเด็นย่อยทั้งหมด ยังไม่ให้เอกสิทธิ์กับเสียงกลุ่มความหลากหลายทางเพศหรือถ้ามีก็ยังไม่ไปถึงการกระจายอำนาจให้กับผู้เรียนและชุมชน อย่างไรก็ตามครูผู้สอนพยายามยึดกรอบเนื้อหาเพศวิถีศึกษาของ สพฐ. มาใช้ในการสอนเพื่อส่งเสริมความเท่าเทียมทางเพศ โดยที่ไม่เป็นการให้นิยามความหลากหลายทางเพศเท่านั้น และยังมีการส่งเสริมกิจกรรมรณรงค์ส่งเสริมความเท่าเทียมในเรื่องความหลากหลายทางเพศ 5) การสนับสนุนที่ครูต้องการมากที่สุดในการสอนประเด็นความหลากลายทางเพศคือ การขอสื่อจากหน่วยงาน การอบรมให้กับครูสุขศึกษาและให้ครูในโรงเรียนเข้าใจแนวคิดเพศวิถีศึกษา มีวิทยากรให้ความรู้ การพูดคุยเรื่องเพศกับผู้ปกครอง และอยากให้มีนักจิตวิทยาประจำโรงเรียนเพื่อให้นักเรียนมีโอกาสที่จะปรึกษาผู้เชี่ยวชาญในประเด็นที่เกี่ยวข้องกับความหลากหลายทางเพศ มีการเสนอให้สอนเพศวิถีศึกษาเป็นวิชาเพิ่มเติม ตั้งตัวชี้วัดพิเศษขึ้นมาสอดแทรกเข้าไปในหลักสูตรสถานศึกษา ครูต้องการให้เพิ่มเติมประเด็นความหลากหลายทางเพศในแบบเรียนมากขึ้น เพิ่มเนื้อหาเกี่ยวกับสิทธิเกี่ยวกับเรื่องเพศ ให้เห็นความแตกต่างระหว่างการยอมรับของไทยและต่างชาติชัดเจนมากขึ้น โดยรวม ข้อค้นพบสะท้อนให้เห็นว่าในโรงเรียนที่ศึกษาครั้งนี้ การสอนเกี่ยวกับความหลากหลายทางเพศในวิชาสุขศึกษาได้เปลี่ยนแปลงจากการสอนเชิงการตีตราในอดีตเป็นการสอนที่เน้นการทำความเข้าใจและยอมรับความหลากหลายทางเพศ แต่ครูผู้สอนยังคงต้องการการสนับสนุนเพิ่มเติมเพื่อให้สามารถสอนเรื่องความหลากหลายทางเพศได้อย่างถูกต้องและรอบด้าน ส่งเสริมให้ผู้เรียนตั้งคำถามกับค่านิยมแบบชายเป็นใหญ่ กระจายอำนาจกับผู้เรียนและเพิ่มบทบาทของผู้เรียนในกระบวนการเรียนรู้
DOI: 10.14457/tu.the.2022.1621
title: การพัฒนาเกมเพื่อส่งเสริมการจดจำคำศัพท์ภาษาไทยสำหรับนักเรียนชั้นประถมศึกษาตอนปลาย

description: บทความวิจัยนี้มีวัตถุประสงค์คือ 1) เพื่อพัฒนาการ์ดเกมอักษรซ่อนความ ที่ส่งเสริมทักษะการอ่านเพื่อจดจำคำศัพท์ของผู้เรียนระดับชั้นประถมศึกษาตอนปลาย ที่ไม่สามารถอ่านออกเขียนได้ตามเกณฑ์ของสำนักการศึกษา กรุงเทพมหานคร 2) เพื่อเปรียบเทียบคะแนนการรู้คำศัพท์ก่อนและหลังใช้การ์ดเกม “อักษรซ่อนความ” ของผู้เรียนชั้นประถมศึกษาตอนปลายที่มีปัญหาการอ่านเพื่อจดจำคำศัพท์ โดยรูปแบบการวิจัยคือ การวิจัยเชิงปริมาณ ในลักษณะการวิจัยและพัฒนา โดยมีการดำเนินการวิจัยแบ่งเป็น 3 ส่วน คือ ศึกษาข้อมูลเบื้องต้นเพื่ออกแบบเกม การพัฒนาเกม และเก็บข้อมูล วิเคราะห์และสรุปผล โดยกลุ่มตัวอย่างในการวิจัยครั้งนี้ ได้แก่ เป็นนักเรียนในระดับชั้นประถมศึกษาปีที่ 5 โรงเรียนวัดบางสะแกใน สำนักงานเขตธนบุรี กรุงเทพมหานคร และเป็นนักเรียนที่ทดสอบการอ่านแล้วอยู่ในระดับพอใช้ ซึ่งรวบรวมข้อมูลผ่านเครื่องมือการวิจัย 3 ส่วน ได้แก่เกมอักษรซ่อนความ แบบทดสอบก่อนเล่นเพื่อพัฒนาทักษะการอ่านคำศัพท์ และ แบบทดสอบหลังเล่นเกมเพื่อพัฒนาทักษะการอ่านคำศัพท์ และวิเคราะห์ข้อมูลด้วยสถิติด้วยสถิติพื้นฐานได้แก่ ค่าเฉลี่ยและค่าส่วนเบี่ยงเบนมาตรฐาน และค่า T-test แบบ Dependent ผลการออกแบบและพัฒนาได้การ์ดเกมอักษรซ่อนความ ประกอบด้วยการ์ดเกมทั้งหมด 6 ชุด ชุดละ 20 คำ และเมื่อทดลองเล่นกับกลุ่มตัวอย่างแล้วพบว่า คะแนนสอบหลังเล่นเกมของกลุ่มตัวอย่างสูงกว่าก่อนเล่นเกมอย่างมีนัยสำคัญทางสถิติ .05 แสดงให้เห็นว่า เกมอักษรซ่อนความ มีส่วนช่วยในการส่งเสริมการพัฒนาทักษะการอ่านเพื่อจดจำคำศัพท์ภาษาไทย
DOI: 10.14457/tu.the.2022.1622
title: การศึกษาผลการจัดการเรียนการสอนโดยใช้แบบจำลองด้วยสื่อเคลื่อนไหว stop-motion ที่มีต่อผลสัมฤทธิ์ทางการเรียนและทักษะการสร้างแบบจำลองเรื่องการส่งกระแสประสาทของนักเรียนชั้นมัธยมศึกษาปีที่ 6

description: งานวิจัยนี้มีวัตถุประสงค์เพื่อ 1) เพื่อเปรียบเทียบผลสัมฤทธิ์ทางการเรียนก่อนเรียนและหลังเรียน เรื่อง การส่งกระแสประสาท ของนักเรียนระดับชั้นมัธยมศึกษาปีที่ 6 ที่ได้รับการจัดการเรียนการสอนโดยใช้แบบจำลองด้วยสื่อเคลื่อนไหว Stop-motion และ 2) เพื่อหาความสัมพันธ์ระหว่างผลสัมฤทธิ์ทางการเรียนและทักษะการสร้างแบบจำลอง เรื่อง การส่งกระแสประสาทของนักเรียนชั้นมัธยมศึกษาปีที่ 6 ที่ได้รับการจัดการเรียนการสอนโดยใช้แบบจำลองด้วยสื่อเคลื่อนไหว Stop-motion กลุ่มตัวอย่างที่ใช้ในการวิจัยคือ นักเรียนชั้นมัธยมศึกษาปีที่ 6 โรงเรียนในจังหวัดพระนครศรีอยุธยา อำเภอพระนครศรีอยุธยา ที่เรียนอยู่ในแผนการเรียนวิทยาศาสตร์-คณิตศาสตร์ จำนวน 3 ห้องเรียน มีนักเรียนจำนวน 112 คน ซึ่งใช้วิธีการเลือกตัวอย่างแบบเจาะจงโดยเก็บและรวบรวมข้อมูลผ่านการใช้แบบทดสอบวัดผลสัมฤทธิ์ทางการเรียนทั้งก่อนและหลังเรียน และประเมินพฤติกรรมเกี่ยวกับกระบวนการสร้างแบบจำลองทางชีววิทยาจากการปฏิบัติและผลงานของนักเรียนโดยใช้แบบประเมินทักษะการสร้างแบบจำลองผลการศึกษาพบว่า เมื่อนักเรียนได้รับการจัดการเรียนการสอนโดยใช้แบบจำลองด้วยสื่อเคลื่อนไหว Stop-motion เรื่อง การส่งกระแสประสาท ทำให้นักเรียนมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 และเมื่อวิเคราะห์ความสัมพันธ์ระหว่างผลสัมฤทธิ์ทางการเรียนและทักษะการสร้างแบบจำลองของนักเรียน พบว่า ผลสัมฤทธิ์ทางการเรียนหลังได้รับการจัดการเรียนการสอนโดยใช้แบบจำลองด้วยสื่อเคลื่อนไหว Stop-motion เรื่อง การส่งกระแสประสาทไม่มีความสัมพันธ์กับทักษะการสร้างแบบจำลองในเชิงสถิติ
DOI: 10.14457/tu.the.2022.1623
title: การพัฒนาความเข้าใจแนวคิดเรื่องกัมมันตภาพรังสีของนักเรียนชั้นมัธยมศึกษาปีที่ 4 โดยใช้การจัดการเรียนรู้ในรูปแบบ 6E ตามแนวทางสะเต็มศึกษา

description: งานวิจัยนี้มีวัตถุประสงค์เพื่อ 1) พัฒนาแนวทางในการจัดการเรียนรู้โดยใช้รูปแบบ 6E ตามแนวทางสะเต็มศึกษาเรื่องกัมมันตภาพรังสี ให้นักเรียนชั้นมัธยมศึกษาปีที่ 4 มีการพัฒนาความเข้าใจแนวคิด และ 2) พัฒนาความเข้าใจแนวคิดเรื่องกัมมันตภาพรังสี ของนักเรียนชั้นมัธยมศึกษาปีที่ 4 โดยใช้การจัดการเรียนรู้ในรูปแบบ 6E ตามแนวทางสะเต็มศึกษา กลุ่มที่ศึกษา คือ นักเรียนชั้นมัธยมศึกษาปีที่ 4 โรงเรียนขนาดเล็กแห่งหนึ่งในจังหวัดปทุมธานี จำนวน 14 คน ซึ่งเป็นงานวิจัยปฏิบัติการในชั้นเรียน ผู้วิจัยเก็บข้อมูลโดยใช้แบบวัดความเข้าใจแนวคิด บันทึกหลังสอน บันทึกผลการนิเทศการจัดการเรียนรู้โดยเพื่อนครู บันทึกการเรียนรู้ของนักเรียน บันทึกการสัมภาษณ์ ชิ้นงาน ใบกิจกรรม และการสังเกตจากบันทึกวิดีโอตลอดการจัดกิจกรรมการเรียนรู้ทั้ง 3 วงจร เพื่อนำมาวิเคราะห์ข้อมูลเชิงเนื้อหาด้วยวิธีอุปนัยผลการวิจัยพบว่า แนวทางในการจัดการเรียนรู้เพื่อพัฒนาความเข้าใจแนวคิด ได้แก่ 1) กำหนดสถานการณ์ปัญหาที่วางเงื่อนไขเกี่ยวกับกัมมันตภาพรังสีร่วมกับการกำหนดบทบาทสมมติของนักเรียน รวมถึงจัดบรรยากาศการเรียนรู้โดยจำลองสถานการณ์จริงทั้งในและนอกห้องเรียน 2) อภิปรายแลกเปลี่ยนแนวคิดในการออกแบบเพื่อให้เกิดความเข้าใจแนวคิดทางวิทยาศาสตร์ที่ถูกต้อง รวมถึงให้ข้อคิดเห็นระหว่างกลุ่มเพื่อปรับปรุงและพัฒนาชิ้นงาน 3) ส่งเสริมการใช้สื่อที่หลากหลายและมีความเฉพาะเจาะจงกับเนื้อหาเรื่องกัมมันตภาพรังสี เพื่อกระตุ้นการคิด ส่งเสริมการเรียนรู้ และเชื่อมโยงความรู้เดิมไปสู่ความรู้ใหม่ 4) สร้างความร่วมมือระหว่างนักเรียนกับนักเรียน นักเรียนกับครู และครูกับครู เป็นการส่งเสริมกระบวนการได้มาซึ่งความรู้ทางวิทยาศาสตร์ และผลการพัฒนาความเข้าใจแนวคิดของนักเรียนพบว่า นักเรียนมีแนวคิดสอดคล้องกับแนวคิดทางวิทยาศาสตร์เพิ่มขึ้นทั้ง 3 แนวคิด ได้แก่ แนวคิดเรื่องความหมายของกัมมันตรังสี แนวคิดเรื่องประโยชน์และโทษของธาตุกัมมันตรังสี และแนวคิดเรื่องครึ่งชีวิต โดยมีความเข้าใจแนวคิดเรื่องประโยชน์และโทษของธาตุกัมมันตรังสีมากที่สุด รองลงมาคือแนวคิดเรื่องครึ่งชีวิต และแนวคิดเรื่องความหมายของกัมมันตรังสี ตามลำดับ จากผลการวิจัยดังกล่าว แสดงให้เห็นว่าการจัดกิจกรรมการเรียนรู้โดยใช้รูปแบบ 6E ตามแนวทางสะเต็มศึกษา สามารถพัฒนาแนวคิดเรื่องกัมมันตภาพรังสี ของนักเรียนชั้นมัธยมศึกษาปีที่ 4 ได้
DOI: 10.14457/tu.the.2022.1624
title: เรื่องเล่าประสบการณ์เรียนรู้ของครูในโครงการโรงเรียนร่วมพัฒนาในความร่วมมือระหว่างคณะวิทยาการเรียนรู้และศึกษาศาสตร์ มหาวิทยาลัยธรรมศาสตร์ และธนาคารกรุงเทพ จำกัด (มหาชน)

description: การศึกษาครั้งนี้มีวัตถุประสงค์เพื่อ (1) ศึกษาเรื่องเล่าประสบการณ์เรียนรู้และการเปลี่ยนแปลงภายในตน (2) ศึกษากระบวนการเรียนรู้และการเปลี่ยนแปลงภายในตน (3) ศึกษาการให้ความหมายต่อการเรียนรู้และการเปลี่ยนแปลงภายในตน ของครูในโครงการโรงเรียนร่วมพัฒนา โดยใช้ระเบียบวิธีวิจัยเชิงคุณภาพแนวเรื่องเล่า (Narrative Approach) เก็บข้อมูลด้วยการเขียนความเรียงและสัมภาษณ์เชิงลึกกึ่งโครงสร้างกับครู จำนวน 10 คน ที่มีคุณสมบัติเคยเข้าร่วมกิจกรรมไม่น้อยกว่า 5 กิจกรรม เป็นผู้ที่นำเอาความรู้ไปประยุกต์ใช้ในการสอน และเป็นผู้ที่ถูกยอมรับจากเพื่อนครูว่าเป็นผู้ที่เปลี่ยนแปลงทัศนคติและการสอนของตนเอง โดยการวิจัยใช้รูปแบบการวิเคราะห์ตามแก่นสาระ (Thematic Analysis) ผลการวิจัย พบว่า เรื่องเล่าประสบการณ์เรียนรู้และการเปลี่ยนแปลงภายในตนประกอบด้วย (1) การเข้าใจความเป็นมนุษย์ผ่านการรับฟังอย่างไม่ตัดสิน (2) กล้าที่จะเป็นตัวของตัวเอง (3) การเข้าใจความแตกต่างหลากหลายของมนุษย์ (4) การเรียนการสอนนอกกรอบสู่ครูนักออกแบบการเรียนรู้ ซึ่งการเรียนรู้และการเปลี่ยนแปลงภายในตนประกอบด้วย 9 ขั้นตอน ดังนี้ (1) รับประสบการณ์ใหม่ที่มีความหมาย (2) ใคร่ครวญและวิพากษ์ (3) ตกผลึกองค์ความรู้และการเปลี่ยนแปลงภายใน (4) วางแผนการเปลี่ยนแปลงเชิงปฏิบัติ (5) พัฒนาสมรรถนะตนเอง (6) ลงมือปฏิบัติในบทบาทใหม่ (7) สังเกตและประเมินผลลัพธ์ (8) ปรับปรุงพัฒนาตนเอง (9) แบ่งปันความรู้และส่งต่อประสบการณ์ และพบว่าครูได้ให้ความหมายต่อการเรียนรู้และการเปลี่ยนแปลงภายในตน 4 ประเด็น (1) เป็นกระบวนการสร้างปัญญา (2) เป็นกระบวนการสำรวจและขยายพื้นที่เชิงประสบการณ์ (3) การเข้าใจ ค้นหา และแสดงออกถึงศักยภาพของความเป็นมนุษย์ (4) การสร้างประโยชน์และคุณค่าให้กับตนเองและผู้อื่น